मोटर लगाकर खींच रहे पानी, मध्यमवर्ग के लोग भटक रहे
गर्मी की दस्तक के साथ शहर में पेयजल संकट गहराने लगा है। झुग्गी बस्ती में लोगों को लिए भटकना पड़ रहा है। शहर में चौथे दिन पेयजल सप्लाई भी कम दबाव से 25 मिनट दिया जा रहा है। कई वार्डों में रहवासी पानी खरीदकर काम चला रहे हैं। गर्मी में पेयजल संकट से निपटने के लिए नगर पालिका ने अभी तक प्लानिंग नहीं की है।
शहर में 70 फीसदी नलों में लोग मोटर लगाकर पानी खींच रहे हैं। इसके कारण कई लोगों को पानी नहीं मिल रहा है। कम प्रेशर से सप्लाई होने से ऊंचाई वाले स्थानों पर पानी नहीं पहुंच रहा है। औसतन एक मिनट में 10 लीटर पानी की जगह चार लीटर पानी ही मिल रहा है। इसके अलावा एक व्यक्ति को प्रतिदिन औसत 135 लीटर मिलना चाहिए। लेकिन 52 लीटर पानी उपलब्ध हो रहा है। एक घर में औसत 5 सदस्य के हिसाब से 675 लीटर पानी दिया जाना है। लेकिन तीसरे दिन भी 15 से 20 मिनट ही पानी मिल रहा है।
बगीचा नं. 4, एकता कॉलोनी, मूलचंद मार्ग, सिटी क्षेत्र के माधवगंज के नलों में तो पानी ही नहीं पहुंच रहा है। जो मोटर लगाकर पानी खींच रहे हैं उन्हें पर्याप्त पानी मिल जाता है। जिनके पास मोटर की व्यवस्था नहीं है उनको पेयजल के लिए भटकना पड़ता है। बगीचा नं. 4, 10, 13 सिटी क्षेत्र खेड़ी मोहल्ला, श्रीनाथ नगर क्षेत्र में पानी प्रेशर से पानी नहीं मिल रहा है।
गर्मी शुरु होने के साथ बढ़ने लगी पेयजल की समस्या।
बदली जा रही है पुरानी पाइप
गर्मी में बढ़ने वाले पानी के डिमांड को देखते हुए पुरानी पाइप लाइन को बदलने काम जारी है। कई हिस्सों में दबाव कम होने से पानी नहीं पहुंचता। एेसे स्थानों को चिह्नित करके गर्मी में पेयजल की व्यवस्था की जाएगी। केके टांक, सहायक यंत्री, नगरपालिका,नीमच
hin_Deva hin_Deva hin_Deva hin_Deva hin_Deva hin_Deva hin_Deva